Mons. **Marek Jędraszewski** (\* 24. júl 1949, Poznaň, Poľsko) je poľský rímskokatolícky arcibiskup a metropolita Krakovskej arcidiecézy, podpredseda Konferencie biskupov Poľska a profesor katolíckej teológie.

Životopis
---------

V roku 1967 maturoval na Gymnáziu Karola Marcinkowskiego v Poznani. V rokoch 1967 – 1973 študoval na Pápežskej teologickej fakulte v Poznani a zároveň sa pripravoval kňazstvo v Arcibiskupskom kňazskom seminári. Kňazskú vysviacku prijal 24. mája 1973 v Poznani z rúk diecézneho biskupa Antoniego Baraniaka SDB Do roku 1975 pôsobil vo farnosti sv. Marcina v Odolanowie. 

V roku 1974 získal licenciát z katolíckej teológie prácou *Problematika osoby vo filozofií Gabriela Marcela*. Od roku 1975 študoval filozofiu na Gregoriánskej pápežskej univerzite v Ríme, kde získal v roku 1977 licenciát z filozofie prácou *Filozofia ako symbol náboženstva od Paula Ricoeura*. V roku 1979 získal doktorát z filozofie prácou *Medziľudské vzťahy vo filozofií Levinasa*, ktorá bola ocenená zlatou medailou Svätého Otca sv. Jána Pavla II. V roku 1991 získal habilitáciu z filozofie na Pápežskej teologickej akadémií v Krakove prácou *Jean-Paul Sartre i Emmanuel Levinas – v hľadaní nového humanizmu. Analytické a komparatívne štúdium*. V rokoch 1980 – 1996 prednášal na Pápežskej teologickej fakulte v Poznani, kde v rokoch 1996 – 1998 bol docentom. V rokoch 1980 – 1987 bol prefektom Arcibiskupského kňazského seminára v Poznani. V rokoch 1987 – 1996 pracoval v redakcií *Przewodnika Katolickiego – Katolícky sprievodca*. V roku 1996 bol menovaný za hosťujúceho profesora na Pápežskej lateránskej univerzite v Ríme. V roku 1998 po vzniku Teologickej fakulty na Univerzite Adama Mickiewicza v Poznani bol menovaný za mimoriadneho profesora. V roku 2002 bol menovaný za riadneho profesora katolíckej teológie.

### Biskup

Za pomocného biskupa v Poznani bol menovaný pápežom sv. Jánom Pavlom II. 17. mája 1997. Biskupské svätenie prijal na Slávnosť sv. Petra a Pavla 29. júna 1997. Za biskupské motto si zvolil *Poznať Krista*.

Dňa 11. júla 2012 bol pápežom Benediktom XVI. vymenovaný za arcibiskupa metropolitu v Lodži a 8. septembra na sviatok Narodenia Panny Márie prebral nový úrad. Arcibiskupské pálium obdržal 29. júna 2013 na Slávnosť sv. Petra a Pavla vo Vatikáne od pápeža Františka.

Od 30. septembra 2012 je predsedom Komisie pre katechézy, školy a univerzity v rámci Rady európskych biskupských konferencií. Dňa 30. novembra 2013 bol pápežom Františkom menovaný za člena Kongregácie pre katolícku výchovu v Ríme. Od roku 2014 pôsobí ako podpredseda Poľskej biskupskej konferencie. V rámci Biskupskej konferencie pôsobil aj v Stálej rade, Sekcií náuky filozofie a viery, Komisií katolíckej výchovy, Rade pastorácie mládeže a pastorácie na akademickej pôde.

Dňa 8. decembra 2016 bol pápežom Františkom menovaný za arcibiskupa metropolita Krakovskej arcidiecézy po prijatí rezignácie z úradu dovtedajšieho arcibiskupa metropolitu a kardinála Stanislawa Dziwisza. Dňa 28. januára 2017 bol slávnostné uvedený do nového úradu v Katedrále sv. Stanislava a Václava na Waweli.

Udelené biskupské svätenia
--------------------------

Hlavný svätiteľ
* Marek Marczak – pomocný biskup arcidiecézy Lodž, 11. apríl 2015

Spolusvätiteľ
* Wojciech Tomasz Osial – pomocný biskup diecézy Łowicz, 4. február 2016

Iné projekty
------------

Commons
* Spolupracuj na Commons Commons ponúka multimediálne súbory na tému **Marek Jędraszewski**

Referencie
----------

1. ↑   *Archidiecezja Krakowska - Biskupi - abp Marek Jędraszewski* [online]. www.diecezja.pl, [cit. 2017-02-02]. Dostupné online. Archivované 2018-04-07 z originálu. (po poľsky)
2. ↑   *Arcybiskup Marek JĘDRASZEWSKI | Konferencja Episkopatu Polski* [online]. episkopat.pl, [cit. 2017-02-02]. Dostupné online. (po poľsky)
3. ↑   *Pápež vymenoval za nového krakovského arcibiskupa Mareka Jędraszewskeho* [online]. www.tkkbs.sk, [cit. 2017-02-02]. Dostupné online.
4. ↑   *Nový krakovský arcibiskup Marek Jędraszewski sa už ujal svojej funkcie* [online]. www.tkkbs.sk, [cit. 2017-02-02]. Dostupné online.

| Tituly a funkcie v Rímskokatolíckej cirkvi |
| --- |
| Predchodca**Stanisław Dziwisz** | **Arcibiskup krakovský**2017 –  | **v úrade** |
| Predchodca**Władysław Ziółek** | **Arcibiskup lodžský**2012 – 2017 | Nástupca**Marek Marczak*****ako apoštolský administrátor*** |

Autoritné údaje: * GND: 1071361716
* ISNI: 0000000079125498
* LCCN: n88196790
* NK ČR: mzk2003199979
* VIAF: 101717422
* WorldCat: lccn-n88196790